
Parlamentul  României

Camera  Deputaţilor
Comisia pentru Sănătate şi Familie
             Nr. 28/ 367/ 29 septembrie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege pentru modificarea Legii nr.176/2000 privind dispozitivele medicale( PLX nr.560/2004 ) , adoptat de Senat în şedinţa din 16 septembrie 2004 şi  trimis comisiei  pentru examinare,  în fond,  în procedură de urgenţă, cu adresa nr. PLX  560  din 20 septembrie 2004, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice , de disciplină şi imunităţi nr.PLX 560 din 22.09.2004, avizul Consiliului Legislativ nr.1299/9.08.2004,  precum şi punctul de vedere al Ministerului Sănătăţii nr.43802/22.09.2004.


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                    Nr. 28/ 367/ 29 septembrie 2004

R A P O R T

asupra proiectului de Lege pentru modificarea Legii nr.176/2000 privind dispozitivele medicale

   ( PLX nr.560/2004 )

1. Cu adresa nr.PLX 560  din 20 septembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a proiectului de Lege  pentru modificarea Legii nr.176/2000 privind dispozitivele medicale  ( PLX nr.560/2004 ) , adoptat de Senat în şedinţa din 16 septembrie 2004.

 La întocmirea raportului, comisia a avut în vedere avizul Comisiei juridice , de disciplină şi imunităţi nr.PLX 560 din 22.09.2004, avizul Consiliului Legislativ nr.1299/9.08.2004,  precum şi punctul de vedere al Ministerului Sănătăţii nr.43802/22.09.2004.

Prezentul proiect de lege are ca obiect înlăturarea paralelismelor de reglementare în domeniul dispozitivelor medicale şi crearea unui cadru juridic intern unitar, conform normelor comunitare în materie, respectiv Directiva nr.90/385/EEC privind dispozitivele medicale implantabile, active, Directiva nr.93/42/EEC privind dispozitivele medicale şi Directiva nr.98/79/EEC privind dispozitivele medicale pentru diagnostic în vitro.

În urma acestor transpuneri şi armonizări, se impune modificarea Legii nr.176/2000 privind dispozitivele medicale, corespunzător prevederilor  cuprinse în directivele Uniunii Europene în domeniu, precum şi corespunzător Legii nr.608/2001 privind evaluarea conformităţii produselor.

Prin aceste modificări , legea va reglementa cadrul legal şi instituţional unitar de control şi supraveghere în utilizare pentru dispozitivele medicale introduse pe piaţă, puse în funcţiune şi utilizate în România, în domeniile respective. Sunt stabilite totodată, structurile organizatorice responsabile pentru aplicarea acesteia, autorităţile şi organismele împuternicite în domeniul dispozitivelor medicale.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentul care face obiectul raportului. 

2. În raport de obiectul şi conţinutul său, proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La lucrările comisiei din ziua de 29.09.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

4. La dezbaterea proiectului de lege au participat ca invitaţi, în conformitate cu prevederile art.52 din Regulamentul Camerei Deputaţilor: domnul Nimara Vasile, consilier al ministrului sănătăţii şi doamna Tănase Ana-Maria, consilier la Direcţia farmaceutică şi aparatură medicală din cadrul Ministerului Sănătăţii .

5. Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următorul amendament:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor
Camera Decizională

0.
1.
2.
3.
4.

1.
Pct.3
“3. Articolul 3 va avea următorul cuprins:

“Art.3. – (1) Activităţile de comercializare, distribuţie şi de prestări de servicii în domeniul dispozitivelor medicale se desfăşoară cu respectarea prevederilor prezentei legi şi a normelor metodologice aplicabile, elaborate şi aprobate prin ordin al ministrului sănătăţii.

(2) Activităţile prevăzute la alin.(1) sunt supuse controlului prin avizare. Excepţie de la aceasta cerinţă fac activităţile care se realizează de către însăşi producătorul dispozitivelor medicale ce fac obiectul acestor activităţi.

(3) Avizul prevăzut la alin.(2) se emite de către Ministerul Sănătăţii , cu respectarea normelor metodologice aplicabile, în baza evaluării competenţei şi capabilităţii persoanelor fizice sau juridice, după caz, de a realiza activităţile pentru care solicită avizul.”

( text proiect de lege)
Se propune ca pct.3 să se reformuleze astfel:

“3. Articolul 3 va avea următorul cuprins:

“Art.3. – (1) Activităţile de comercializare, distribuţie şi de prestări de servicii în domeniul dispozitivelor medicale se desfăşoară cu respectarea prevederilor prezentei legi şi a normelor metodologice aplicabile,  aprobate prin ordin al ministrului sănătăţii.

(2) Nemodificat.
(3) Nemodificat.
Autori: Comisia pentru sănătate şi familie şi Ministerul Sănătăţii .
Pentru o exprimare corectă.
Camera Deputaţilor.

2.
Pct.6
“6. Articolul 6 va avea următorul cuprins:

“Art.6. – (1) Activităţile de control prevăzute la art.5, precum şi cele de evaluare prevăzute la art.3 alin.(3) se realizează de către Oficiul Tehnic de Dispozitive Medicale, denumit în continuare OTDM, care se înfiinţează prin reorganizarea Staţiei de Verificare şi Întreţinere a Aparaturii Medicale - SVIAM.

(2) OTDM este instituţie publică, cu personalitate juridică, finanţată din venituri proprii, aflată în coordonarea Ministerului Sănătăţii . OTDM asigură existenţa mijloacelor tehnice şi realizarea activităţilor ce-i revin conform prevederilor prezentei legi la nivelul întregii ţări.

____

(3) Regulamentul de organizare şi funcţionare al OTDM se aprobă prin ordin al ministrului sănătăţii.”

(text proiect de lege)
Se propune ca pct.6 să se reformuleze astfel:

“6. Articolul 6 va avea următorul cuprins:

“Art.6. – (1) Activităţile de evaluare prevăzute la art.3 alin.(3), precum şi cele de control prevăzute la art.5,  se realizează de către Oficiul Tehnic de Dispozitive Medicale, denumit în continuare OTDM, înfiinţat prin reorganizarea Staţiei de Verificare şi Întreţinere a Aparaturii Medicale – SVIAM, care se desfiinţează.

(2) Nemodificat.

(3) Sediul OTDM este în municipiul Bucureşti, Bd.Nicolae Titulescu nr.58, sector 1.

(4) Regulamentul de organizare şi funcţionare al OTDM se aprobă prin hotărârea Guvernului. “
Autori: Comisia pentru sănătate şi familie şi Ministerul Sănătăţii .


Pentru o exprimare mai clară şi pentru respectarea normelor de tehnică legislativă.

Pentru stabilirea sediului acestei autorităţi.

Armonizarea totală a legislaţiei interne în domeniul dispozitivelor medicale atât cu directivele Uniunii Europene în noua abordare cât şi cu legislaţia română în domeniul evaluării conformităţii produselor, s-a reglementat prin hotărâre de Guvern.


Camera Deputaţilor.

3.
Pct.7
“7. Articolul 7 va avea următorul cuprins:

“Art.7. – (1) În aplicarea prevederilor prezentei legi, OTDM are următoarele atribuţii principale:

a) elaborează reglementări metodologice, care se aprobă prin decizie a directorului OTDM;

b) evaluează şi/sau auditează, la solicitarea Ministerului Sănătăţii , persoanele fizice sau juridice care solicită avizul prevăzut la art.3 alin.(3);

c) asigură, prin examinare şi testare, controlul dispozitivelor medicale în baza normelor metodologice, aprobate prin ordin al ministrului sănătăţii;

d) asigură evaluarea performantelor dispozitivelor medicale în condiţiile prevăzute de prezenta lege;

e) informează operativ Ministerul Sănătăţii în legătură cu rezultatele evaluărilor/auditărilor şi controalelor realizate conform prevederilor prezentei legi.

(2) OTDM desfăşoară şi alte activităţi, în condiţiile legi.”

( text proiect de lege)
Se propune ca pct.7 să se reformuleze astfel:

“7. Articolul 7 va avea următorul cuprins:

“Art.7. – (1) În aplicarea prevederilor prezentei legi, OTDM are următoarele atribuţii principale:

a) elaborează proceduri tehnice specifice în domeniul dispozitivelor medicale, care se aprobă prin decizie a directorului OTDM;

b) evaluează şi/sau auditează, la cererea Ministerului Sănătăţii , persoanele fizice sau juridice care solicită avizul prevăzut la art.3 alin.(3);

c) Nemodificat.

d) Nemodificat.

e) Nemodificat.

(2) Nemodificat.
Autori: Comisia pentru sănătate şi familie şi Ministerul Sănătăţii .


Pentru folosirea corectă şi completă a terminologiei.

Pentru o exprimare corectă.
Camera Deputaţilor.

4.
Pct.9
“9. Articolul 11 va avea următorul cuprins:

“Art.11. – (1) Comisia pentru dispozitive medicale, împreună cu structura de specialitate prevăzută la art.9 alin.(2) organizează desfăşurarea investigaţiei clinice pe subiecţi umani a dispozitivelor medicale, potrivit prevederilor reglementărilor în vigoare.

(2) Regulamentul de organizare şi funcţionare, precum şi atribuţiile Comisiei pentru dispozitive medicale se aprobă prin ordin al ministrului sănătăţii.”

(text proiect de lege)


Se propune ca pct.9 să se reformuleze astfel:

“9. Articolul 11 va avea următorul cuprins:

“Art.11.- (1) Nemodificat.
(2) Componenţa, organizarea şi atribuţiile Comisiei pentru dispozitive medicale se aprobă prin ordin al ministrului sănătăţii.”

Autori: Comisia pentru sănătate şi familie şi Ministerul Sănătăţii .


Pentru o exprimare corectă şi concisă.
Camera Deputaţilor.

5.
Pct.10

“10.Articolele 12 – 23 se abrogă.”

(text proiect de lege)


Se propune ca pct.10 să se reformuleze astfel:

“10. Articolele 12 – 15 şi Capitolele III – V, respectiv articolele 16 – 23, se abrogă.”
Pentru respectarea normelor de tehnică legislativă.
Camera Deputaţilor.

6.
Pct.21

“21. Articolul 39 va avea următorul cuprins:

“Art.39. – Datele înregistrate în conformitate cu prezenta lege vor fi stocate într-o bază de date, organizată şi coordonată de Ministerul Sănătăţii . Ministerul Sănătăţii şi Autoritatea Naţională a Persoanelor cu Handicap sunt responsabili cu monitorizarea respectării calităţii dispozitivelor medicale. ”

( text proiect de lege )
Se propune ca pct.21 să se reformuleze astfel :

“21. Articolul 39 va avea următorul cuprins:

“Art.39. – Datele înregistrate în conformitate cu prezenta lege vor fi stocate într-o bază de date, organizată şi coordonată de Ministerul Sănătăţii . ”

Autori: Comisia pentru sănătate şi familie şi Ministerul Sănătăţii .


Introducerea, alături de Ministerul Sănătăţii, a Autorităţii Naţionale a Persoanelor cu Handicap, ca instituţii responsabile cu monitorizarea respectării calităţii dispozitivelor medicale nu se justifică având în vedere scopul înfiinţării unei asemenea autorităţi şi atribuţiile ei stabilite prin lege.


Camera Deputaţilor.

7.
Pct.23

“23. Articolul 41 va avea următorul cuprins:

“Art.41. – (1) Pentru emiterea avizului prevăzut la art.24, Ministerul Sănătăţii percepe o taxă de 3.000.000 lei.

(2) Cuantumul sumei prevăzute la alin.(1) poate fi modificat periodic prin hotărâre a Guvernului.

(3) Pentru examinările prevăzute la art.7 lit.a) – c), OTDM are dreptul de a stabili şi încasa tarife sau contravaloarea devizelor stabilite pe bază de tarife.”

( text proiect de lege)
Se propune ca pct.23 să se reformuleze astfel :

“23. Articolul 41 va avea următorul cuprins:

“Art.41. – (1) Nemodificat.

(2) Nemodificat.

(3) Pentru examinările prevăzute la art.7 alin.(1) lit.b) – d), OTDM stabileşte şi încasează contravaloarea serviciilor stabilite pe bază de tarife.”

Autori: Comisia pentru sănătate şi familie şi Ministerul Sănătăţii .


Pentru înscrierea corectă a trimiterilor şi pentru o exprimare adecvată.
Camera Deputaţilor.

8.
Pct.25

“25. Articolul 44 va avea următorul cuprins:

“Art.44.- Personalul OTDM împuternicit să exercite activităţile  prevăzute la art.7 lit.a) – c) are drept de  acces în toate locaţiile unde sunt puse în funcţiune şi se utilizează dispozitive medicale, precum şi în locurile în care se desfăşoară activităţile prevăzute la art.3 alin.(1).”

( text proiect de lege)
Se propune ca pct.25 să se reformuleze astfel :

“25. Articolul 44 va avea următorul cuprins:

“Art.44.- Personalul OTDM împuternicit să exercite activităţile  prevăzute la art.7 alin.(1) lit.b) – d) are drept de  acces în toate locaţiile unde sunt puse în funcţiune şi se utilizează dispozitive medicale, precum şi în locurile în care se desfăşoară activităţile prevăzute la art.3 alin.(1).”

Autori: Comisia pentru sănătate şi familie şi Ministerul Sănătăţii .


Pentru înscrierea corectă a trimiterilor.
Camera Deputaţilor.

9.
___
Se propune să se introducă două noi articole, în proiectul de lege ca Art.III şi Art.IV, cu următorul cuprins:

“Art.III – Regulamentul de organizare  şi funcţionare al OTDM se aprobă prin hotărâre a Guvernului în termen de 30 de zile de la intrarea în vigoare a prezentei legi.

Art.IV. – Prezenta lege intră în vigoare la 1 ianuarie 2005.”

Autori: Comisia pentru sănătate şi familie şi Ministerul Sănătăţii .


Execuţia bugetară a SVIAM se încheie la 31.12.2004.
Camera Deputaţilor.

10.
Art.III

“Art.III. – Legea nr.176/2000 privind dispozitivele medicale, publicată în Monitorul Oficial al României, Partea I, nr.544 din 2 noiembrie 2000, cu modificările aduse prin prezenta lege, se va republica, în Monitorul Oficial al României, Partea I, dându-se textelor o nouă numerotare.”

( text proiect de lege)


Art.III devine art.V.

Nemodificat.
Prin renumerotare.
Camera Deputaţilor.


În cursul dezbaterilor nu  s-au înregistrat amendamente respinse.

                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

